**ООУ „ГОЦЕ ДЕЛЧЕВ” - КАВАДАРЦИ**

**Бул. „Цветан Димов” бр.1**

**тел/факс: +389 43 411-837**

**е-маил: ou-gocedelchev-kavadarci@schools.mk**

**Т Е К С Т У А Л Е Н**

**ПОЛУГОДИШЕН ИЗВЕШТАЈ**

**за работата на**

***ООУ„ГОЦЕ ДЕЛЧЕВ” - КАВАДАРЦИ***

**За учебната 2023/24 година**

**Кавадарци,**

**Јануари - 2024**

**Полугодишен извештај за работата на**

**ООУ„Гоце Делчев” Кавадарци**

**во учебната 2023/24 год.**

**Вовед**

Учебната година започнана 01.09.2023 год., а првото полугодие траеше 82 наставни денови со реализација на воспитно-образовната работа согласно:

- Законот за основно образование,

- Наставниот план за деветгодишно основно образование,

- Календарот за работа во основните училишта во 2023/2024;

- Насоките за планирање и организација на наставата во учебната 2022/2023 година од Министерството за образование и наука - Биро за развој на образованието,

- Годишната програма за работа на училиштето за учебната 2023/24 година,

- Планирањата на наставниците, стручните соработници и директорот,

- Извештаите од извршените увиди од страна на Државниот просветен инспектор и овластаниот просветен инспектор на општина Кавадарци.

За навремено и делотворно одвивање на предвидените воспитно-образовни содржини реализирани се следните активности по подрачја:

***Услови за работа***

Во текот на првото полугодие во училиштето се реализирани следните активности:

* Извршена е дезинфекција, дератизација и дезинсекција пред почетокот на учебната година;
* Реновирани се двата тоалети во просториите каде што се одвива продолжениот престој на училиштето;
* Извршено е поплочување на патека од јужната страна на училиштето со површина од 220 м2;
* Набавени се 93 ученички столчиња, 45 училишни клупи, 3 катедри и 25 столчиња за наставниците;
* Библиотечниот фонд е збогатен со 87 лектирни изданија;
* За подобрување на условите за реализација на воспитно-образовниот процес училиштето набави: 8 интерактивни табли, 8 лед проектори, 7 лап-топ уреди и 2 принтери ;
* На наставниците им беа поделени по два топа принт-хартија;
* Набавени се обувки и облека за 9 лица од техничката служба во училиштето.
* Поставена е електронска брава за евиденција за влез и излез на вработените во училиштето;
* Обезбедени се нагледни средства и дидактички материјали за учениците од одделенска настава и продолжениот престој;

***Воспитно-образовен процес***

Во учебната 2023/24 год. во училиштето наставата се одвиваше спoред однапред усвоената Годишна програма (во месец август на состанокот на Наставнички совет), а донесена на Училишен одбор (во месец август).

* Истата се разгледа на Советот на родители во септември и беше усвоена од Советот на општина Кавадарци.

Во реализацијата на воспитно - образовниот процес во оваа учебна година беа вклучени 43 наставници: 4-ца стручни соработници, (педагог, психолог, специјален едукатор и рехабилитатор - дефектолог и библиотекар).

Во училиштето редовно се врши дезинфекција на просториите, а условите овозможуваат оптимален воспитно-образовен процес.

Наставно-образовниот процес во првото полугодие се реализираше во 82 наставни денови со 27 паралелки и вкупно 625 ученици од кои 373 во одделенска настава и 252 ученици во предметна настава.

Училиштето реализираше проширена програма според која се прифаќаа на учениците од прво до петто одделение еден час пред почетокот на наставата и еден час по завршувањето на наставата.

Изборната настава е застапена од четврто до деветто одделение. Учениците во четврто одделение во првото полугодие го изучуваат слободниот изборен предмет Животни вештини, а во второто Сликање, цртање и моделирање.Во петто одделение во првото полугодие се изучува предметот Математичко логичко резонирање, а во второто Танци и ора.

Во шесто одделение изборната настава е застапена со предметите Етика во религиите - 1 групи и Религиозно и културно наследство - 2 групи, со по два часа неделно. Во седмо одделение се изучува изборниот предмет Унапредување на здравјето.

Во осмо одделение со застапени беа предметите: Проекти од ликовната уметност со 2 групи и Истражување на родниот крај со 1 група.

Во деветто одделение како изборни се изучуваа предметите Изборен спорт со 2 групи и Проекти од музичката уметност по 1 група.

Училиштето ги задоволува тековните потреби од обезбедување на дидактички материјали за реализација на наставните и воннаставните активности.

Училишната библиотека располага со стручна литература и лектирни изданија доволни за потребите на учениците и за истите уредно и навремено се води библиотечна евиденција.

Училишната библиотека е достапна за учениците секој работен ден со определено работно време и истата се користи од страна на сите ученици и вработени.

Во склоп на Годишните планирања се реализира програмата „Животни вештини” и тоа во прво одделение со имплементација на дел од содржините во редовната настава, од второ до петто на часот на одделенската заедница, а од шесто до деветто одделение на одделенскиот час и за истите се изготвуваа дневни подготовки.

Воспитната компонента покрај содржините на одделенскиот час и редовната настава, се практикуваше и преку советодавна консултативна работа помеѓу учениците, одделенските раководители, родителите, стручната служба и директорот.

Во содржините на Годишната програма за работа на училиштето и наставниците се работеше според индивидуално изработените програми за „Интеграција на еколошката едукација во македонскиот образовен систем“,со одредени содржини за меѓуетничка интеграција во образованието„ и истите се засноваа на акциони планови и еко-стандарди со точки на акција имплементирани во реализацијата на наставата содржани во планирањата на наставниците.

- Во училиштето има максималана искористеност на расположивите капацитети за изведување на наставата во две смени, што овозможува задоволување на потребите на учениците и наставниците.

***ПОСТИГАЊА НА УЧЕНИЦИТЕ***

Учениците од I до III одделение описно се оценуваат, учениците од четврто и петто одделение се оценуваат комбинирано (описно на тромесечие, а бројчано на полугодие и крајот на учебната година), а учениците од шесто до деветто одделение се оценуваат само бројчано.

Средниот успех на учениците од VII – мо до IX - тто до одделение изнесува 4.25 и е зголемен за 0,02 во споредба со минатата година во периодот до првото полугодие.

Учениците ја посетуваат наставата со отстапувања и бројот на оправдани изостаноци е 7763 оправдани и 84 неоправдани изостаноци.Споредено со минатата година во бројот на изостаноците има зголемување за 2736 или 27,4%, а кај неоправданите за 51 или 168% повеќе.

Просечниот број на вкупни изостаноци на ниво на училиште изнесува 7847 изостаноци или 12,5 по ученик.

За известување на родителите за постигнатиот успех на учениците за првото тримесечие и полугодие се користат Евидентни листови кои беа презентирани на средбите со родителите.

***СОЦИО- ЕМОЦИОНАЛЕН РАЗВОЈ НА УЧЕНИЦИТЕ***

Во училиштето посебно се води грижа за работа со ученици со социо-емоционални проблеми во која се вклучени: одделенските раководители, предметните наставници, стручната служба во соработка со родителите, а содржините беа прилагодени на возраста, интелектуалниот и емоционалниот статус на учениците.

За работа со оваа ранлива група на ученици се реализираа индивидуални разговори како за учениците така и за родителите во соработка со одделенските и класните раководители и стручната служба во училиштето.

* Нивната цел е да се обезбеди почитување на личноста - негување на слободата за изразување, остварување на правото на барање, примање и давање информации, интерактивен однос, меѓусебна доверба, почитување на мислењата на сите; еднаквост и правичност – еднакво и без предрасуди однесување кон учениците, родителите, достапност на информации за сите .

Стручната служба заедно со тимот од училиштето проследува активности и работилници до класните раководители според креираната училишна политика за „Спречување на насилството во училиштето“- со реализација на План на активности и време на реализација. Во повеќе паралелки училишниот психолог реализираше серија од работилници за унапредување на личното и социјалното здравје, а во некои и справување и препознавање на емоциите.

Организираните работилници со учениците се насочени кон промена на однесувањето, каде главната цел е тие да допринесат за личното, социјалното и емоционалното здавје со што сами ќе бидат спремни да ги решаваат проблемите.

Училиштето става посебен акцент на учениците со посебни образовни потреби преку целосна поддршка од училишниот дефектолог кој работи на инклузирање на овие ученици, заедно со училишниот тим од стручна служба и наставниот кадар.

Дефектологот оваа учебна година работи со 13 ученика од I-IX одделение, по индивидуален пристап, со вклучување на нивните родители како партнери, како и соработката со наставниците и стручната служба во работата со учениците со ПОП.

Образовниот процес се спроведува според поставени цели од ИОП и од дијагностичка и дефектолошка проценка од можностите и способностите на учениците. Една од најголемите придобивки за овие ученици е социјализацијата на учениците во редовните паралелки, каде се работи на нивниот емоционален развој, на дисграфија, дислексија, психомоторика со што ќе им се олесни вклучувањето во сите подрачја на општествениот живот.

Во континуитет во училиштето интензивно се реализира Програмата за заедничка грижа и поддршка за правилно насочување на учениците во реализација на класните и одделенските раководители, а целта е да се подобри способноста на секој ученик да работи во насока на постигнување на поставените цели.

***Програмата за советување на родители и ученици***

Во согласност со законските одредби од страна на училишниот психолог се реализираше Програмата за советување на родителите и учениците во согласност со препораките од МОН.

Во првото тримесечие имаше двајца ученици кои беа опфатени со Програмата за советување на ученици и родители од категоријата ученици со 3 и повеќе слаби оценки, а за полугодие имаше 2 - ца ученици кои беа вклучени поради неоправдани отсуства од наставата.

Согласно чл. 72 од Законот за основно образование (сл.весник на РСМ бр.161/2019 од 05.08.2019 година) и Правилникот за оценувањето, напредувањето, полагањето на испити, видовите пофалби, награди и педагошки мерки на учениците во основното училиште, (сл. Весник на РМ бр.27/1996 од 05.06.1996 год.) и интерниот правилник за изрекување на педагошки мерки на учениците со дел.бр.01-70/1 од 20.02.2020 година од Училишен одбор во првото полугодие од оваа учебна година има изречено вкупно 3 педагошки мерки од кои 2 се Усни опомени, а една е Писмена опомена.

***Извештај за работа на училишниот инклузивен тим***

Во училиштето години наназад се практикува инклузивното образование со флексибилна и индивидуализирана поддршка на учениците со ПОП во рамките на редовната настава.

* За успешна инклузија на учениците со ПОП/потешкотии се изготвуваат годишен индивидуален образовен план кој е инкорпориран во дневното оперативно планирање. Во првото полугодие од учебната 2023/2024 училишниот инклузивен тим ги реализира следните активности:
* Креирање на политика за работа со ученици со ПОП/потешкотии - изготвување на годишна програма за работа на тимот, акционен план на активности за учебната 2023/2024 година.
* Идентификација на учениците со ПОП/потешкотии - активности во согласност со процедурата за идентификација на учениците со ПОП
* Проценка на потребите и потенцијалите на учениците со ПОП/потешкотии, во насока на изготвување на ИОП.
* Индивидуализирање и прилагодување на наставните содржини согласно способностите на ученицие.
* Обезбедување дополнителна поддршка согласно потребите на учениците.
* Следење на напредокот на ученикот во соработка со наставниците.
* Соработка со родителите на учениците со ПОП /потешкотии – редовни контакти со родителите и нивно информирање за постигањата и потешкотиите кои ги има ученикот.

***Активности на стручната служба во првото полугодие од учебната година***

Работата на стручните соработници својата работа за учебната 2023/2024 година ја реализират според планирањата со Годишна глобална и месечна оперативна програма со која се опфатени содржини од следните подрачја:

\* Непосредно следење на воспитно - образовната работа во училиштето;

\* Советодавно - консултативна работа со наставниците;

\* Аналитичко - истражувачка работа и

\* Стручно усовршување на воспитно - образовниот кадар.

Согласно својата програма за работа стручните соработници учествуваа во изготвувањето на Годишната програма за работа на училиштето, како и во следењето на реализацијата на истата.

Во текот на првото полугодие психологот реализираше работилници за подобрување на учењето (мотивација за учење, критичко мислење, креативно учење), како и работилници за превенција на физичкото и менталното здравје.

Во текот на првото полугодие од учебната 2023/2024 година се реализираа активности планирани со програмата за работа на стручните соработници и останати тековни активности.

**СЛОБОДНИ УЧЕНИЧКИ АКТИВНОСТИ**

Реализацијата на слободните ученички активности се реализираше согласно планирањата со Годишната Програма за работа на училиштето.

Воннаставните активности претставуваат нераскинлива целина во воспитно-образовниот процес што ги создаваат потребните предуслови ученикот да се развие во отворена, самостојна, креативна и карактерна личност.

Во согласност со развојните потреби и интереси на ученицитe и со нивното активно учество, со цел училиштето да стане место за социјализација на учениците и привлечна средина за учење.Изборот на воннаставните активности во кои што ученикот самостојно ќе се вклучи надвор од редовната настава нуди можности за развивање интереси што редовната настава не ги опфаќа или само делумно ги опфаќа.

Во учебната 2023/2024 година во училиштето се планирани и делумно реализирани следните воннаставни активности:

**Краткотрајни воннаставни активности**

* излети и екскурзии
* еднократни работилници
* акции во училиштето или во заедницата

**Подолготрајни воннаставни активности**

* секции/клубови

Во нашето училиште согласно повремено се реализираат посебен вид на воннаставни активности кои што се програмски дел од обврските кои се сдоржани во проектот Еразмус + гостувањата на училиштата во и надвор од земјава.

Од планираните акции во училиштето во првото полугодие реализирани се следните:

**- хуманитарни:**

- собирање на парични средства за лекување на дете - сограѓанин;

28.09.2023 г. ПХВ- свечено доделување на признанија за учество и постигања во хуманитарен проект во соработка со ООЦК;

27.10.2023 г. Недела за борба против гладта (собирање и достава на храна до социјално загрозени семејства и на 5 семејства на ученици од нашето училиште кои се од ранлива категорија);

19.12.2023 г. Хуманитарен концерт на учениците во Домот на културата „Сите заедно за Бошко„ ;

**- општествени:**

- 01.09.2023 г. Свечен прием на првачињата;

- 08.09.2023 г. Учество на гроздоберско дефиле на учениците од одделенска настава;

-21.09.2023 г. Одбележување на Светскиот ден на мирот

-25.09.2023 г. Одбележување на „Недела на млади„ во соработка со ООЦКР Кавадарци;

-05.10.2023 г. Одбележување на 5-тти Октомври – Светскиот ден на учителот со ликовни и литературни творења, работилници под наслов „Одблиску со наставникот„ и „Изработка на еколошки честитки„ ;

04-06.10.2023 г. Активности по повод Месецот на детето со цело неделни активности со ученците од одделенска и предметна настава (свечено ветување на првачињата, литературни, ликовни, хуманитарни, спортски и едукативни активности, посета на библиотека);

-11.10.2023 г. Одбележување на 11-тти октомври Ден на македонската револуционерна борба - 20.10.2023 г. Одбележување на „Денот на јаболкото„ ;

-21.10.2023 г. на одбележувањето на „Неделата на италијанскиот јазик„ со ликовни и литературни активности се претставија учениците од предмена настава;

- Литературно и ликовно изразување по повод Денот на вооруженото востание на -23.10.2023 г. Литературно читање и одбележување на денот на македонската револуционерна борба 23 октомври македонскиот народ;

-27.10.2023 г. Промотивна средба на ОМБУЦ „Лазо Мицев-Рале“ ;

-30.10.2023 г. План за спроведување на кампања за прва помош кај млади;

-01.11.2023 г. Учество на 5 ученици во двомесечна обука во рамките на Проект за зајакнување на капацитетите на млади лица во соработка со ЦКРМ Кавадарци;

-03.11.2023 г. Учество Проект „Растеме во шампиони„ со учество на 16 ученици во соработка со Општина Кавадарци и Отворени забавни фудбалски школи со поддршка на НЛБ Банка АД Скопје;

-20.11.2023 г. Одбележување на „Светскиот ден на детето„ ;

-16-22.11.2023 г. Одбележување на денови на Италијанскиот јазик;

-22.12.2023 г. Новогодишшен базар;

-25.12.2023 г. Доделување на новогодишни пакетчиња

-27.12.2023 г. Новогодишна приредба во училиштето (уредување и одбележување);

-29.12.2023 г. Новогодишна приредба;

- **еколошки:**

-30.10.2023 г. Еко-акција, хортикултурно уредување на училишниот двор;

-17.11.2023 г. Садење на садници од учениците од првите одделенија;

**- едукативни посети/предавања/натпревари:**

-01.11.2023 г. здравствена едукација на учениците во соработка со ООЦК Кавадарци на тема: „Прва помош и заштита – симулациски вежби„ со учениците од 8-те и 9-тите одделенија организирана од Црвен крст, а во реализација на др.Ратко Грков;

-22.11.2023 г. Посета на Општината (дополнување на наставниот материјал за надлежности на Локалната Самоуправа, Градоначалникот и Советот на општината;

-28.11.2023 г. Родител Марија Ристова во улога на наставник во 3 б и 3 в одделение;

-14.12.2023 г. Родител Никола Камчев во улога на наставник во 3 б и 3 в одделние -19.12.2023 г. Родителска соработка во 2 а одделение (подготовка на колачиња);

-15.12.2023 г. – Учество во против пожарен квиз;

**Ученичките натпревари** се планирани со Годишната програма за работа на училиштето и нивната реализација се планира за почетокот на второто полугодие од оваа учебна година.

***Ученuчки парламент***

Во училиштето функционира Ученичкиот парламент согласно со измените од Законот за основно образование.

На почетокот на учебната година се спроведе избор за Училишниот парламент на кој беа избрани:

Фросина Алексова – претседател

Весна Ѓорчева – потпретседател

Душица Мицева- секретар

- На почетокот на учебната година, по пат на демократска процедура, со распишување на јавен повик и аплицирање беа избрани-ученички правобранител и заменик правобранител. По распишаниот оглас и спроведената постапка на ден 01.11.2021 година во рамките на Програмата на ученичкиот парламент се изврши избор и за дете правобранител се назначи Марко Плачков од 9 а одделение, а за негови заменици се назначија Панче Стојанов и Весна Ѓорчева и нивниот мандат е во траење од две години и во тековниот период се одвива изборот за начначување на нов состав за следните 2 учебни години.

Сите активности на ученичкиот парламент работеа тимски организирано низ работилници, (со изготвување на флаери, постери, транспаренти во кои учениците ги истакнуваат своите таленти и способности).

Ученичкиот парламент е вклучен и учествува во донесувањето на одредени одлуки на ниво на училиште, каде за истите се информирани и родителите преку Советот на родители.Според новините од Законот избраните двајца претставници од редовите на учениците учествуваат во работата на Училишниот одбор, но нема да имаат право на глас, како што стои во Законот. Истите претставници присуствуваат во работата на Советот на родители и Наставнички совет.

Според дадените насоки во координација со стручната служба, истите одржаа неколку работилници за детските права, каде истите ги реализираа самите ученици.

Дел од реализираните активности кои се иницираа од оваа заедница се :

-Кампања за „Денот на гладта„

-Во текот на месец октомври учениците од ученичкиот парламент ја спроведоа хуманоста во дела и одбележаа уште една плодна соработка со Општинската организација на Црвен Крст Кавадарци.

-Реализација на Програмата за работа на ученичкиот правобранител и неговите заменици и успешно реализираните работилници : „Запознавање со Конвенцијата за правата на детето„ и „Имам право да ги знам моите права„

-Ученичкиот парламент одржа работилница под наслов „Здраво Живеење„ ,каде интерактивно работеа на компонентите на здрав живот и се осврнаа на сите промени што ги доживува една личност и како се одразуваат одредени влијанија врз менталното здравје.

-Уредување на училишниот хол по повод Нова Година;

***Соработка***

Соработката со родителите се реализираше преку состаноци на Совет на родители, родителски средби и индивидуални средби со родители, како и реализирање на Програмата за советување на родители.Реализирајќи ја оваа програма психологот им помага на родителите да ги препознаат развојните и индивидуалните потреби на учениците, кризите во учењето и однесувањето со кои се соочува ученикот, ги советува како да ги развијат потребните вештини на комуникација, со давање поддршка во психосоцијалниот развој.

Во рамките на проектните активности на училиштето континуирано се вклучуваа и родителите со свои идеи и креации.

Континуитетот на соработка со Локалната самоуправа и Градоначалникот продолжи и оваа година со взаемни активности и поддршка.

Училиштето во рамките на планирањата со Годишната програма за работа на училиштето и со подршка на родителите го продолжи оддржувањето, негувањето и унапредувањето на „Проектот за Меѓуетничка интеграција во образованието преку интегрирани наставни содржини и со користење на расположливите средства за комуникација на далечина и објективните можности.

Ж

***КУЛТУРНО-ОПШТЕСТВЕНИ АКТИВНОСТИ***

Училиштето и оваа учебна година го продолжи трендот на соработка со родителите на различни нивоа: преку родителски средби, индивидуални средби, Совет на родители и реализирање на програмата за советување на родителите.

Со основачот-Општината, Локалната самоуправа и градоначалникот на,ПС ОН-Кавадарци,Советот за превенција од малолетничко престапништво, ОО на Црвениот крст учениците, наставниците и вработените во училиштето се вклучија во активности кои можеа да се реализираат од далечина,

-Проектот „Заедничка грижа и поддршка на учениците“ се реализира во наставните и воннаставните активности според изготвен акционен план и активности интегрирани во наставните содржини во сите одделенија во текот на целата учебна година.

***Стручно усовршување на вработените***

Во склад со законските одредби за стручно усовршување на наставниците, стручните соработници и административниот кадар во ООУ„Гоце Делчев“ – Кавадарци во текот на учебната 2023/24 година обуки и семинари се реализираа од страна на БРО и МОН.

Во организација на БРО наставниците ги проследија следните обуки:

- 22-23.10.2023 г. Обуки на тема:„Пристап воден од доживеана траума“ и „Превенција и реинтеграција на деца во ризик и судир со законот“ во организација на Unicef;

- 15.11.2023 г. Професионален развој „Австриски денови 2023„ во организација на Филолошки факултет Блаже Конески;

- 12.12.2023 г. Средба за запознавање на наставните содржини за подобар социо-емоционален развој кај учениците и превенција од насилство во организација на НВО Хера, Маргини, Визија и БРО;

-13.12.2023 г.Обука за користење на дигитални учебници и користење на смарт-табли;

- 22-23.11.2023 г.Обука за училишниот психолог на тема „Запознавање и подобрување на социо-емоционалниот развој и превенција од насилство“ и „Превенција од психотропни супстанци„ во организација на Unicef;

***Здравствена грижа***

Во делот на здравствената грижа за учениците и вработените во текот на првото полугодие од учебната 2023/24 година беа превземени следните активности:

-Во месец ноември е спроведен задолжителниот систематски преглед на учениците од I, III, V, VII, IX одделение

-02.-07.11.2023 г.Извршен е систематски преглед на вработените;

-29.11.2023 г. Предавање на тема „Превенција од болести на зависност: наркоманија, алкохолизам и пушење);

-29.11.2023 г. Работилница за учениците од 8-те одделенија во врска со родово-базирано и врсничко насилство кај младите;

Задолжителните стоматолошки систематски прегледи и стоматолошки едукативни работилници со учениците од од I, II, VI и VII одделение на темите: „Градба и функција на оралната празнина„ и „Правилна исхрана и контрола на внес на шеќери„ се спроведуваа во текот на месец ноември 2023 г.

-01.12.2023 г. Одбележан е 1-ви декември –Светскиот ден за борба против ХИВ-вирусот со едукативна работилница за учениците од 9-тите одделенија.

- „Употребата на пиротехничките средства„ како актуелна тема за новогодишните празници беше детално разработена со ученици од 6-то и 7-мо одделение со посредство на стручно лице од МВР ПСОН.

Стручната служба на училиштето реализираше работилници за унапредување на менталното и емоционалното здравје чија цел беше личноста на ученикот да знае како да се справува со секојдневни стресни ситуации, да знае како да се доживува себеси и другите, да знае како да се справува со негативните емоции, како на пр.: нервоза, чувство на осаменост, чувство на беспомошност, што е неизоставен дел од емоционалниот развој на секој човек.

Преку овие работилници учениците се стекнуваа со социјални вештини за успешно справување со животните предизвици***.***

Во делот на превентивно делување на зависностите и подигање на свеста за грижа на здравјето и квалитетот на сопствениот живот на учениците, психологот и педагогот на училиштето реализираа проекти и работилници на теми со вклучување на стручни лица од неколку области, како за учениците, така и за наставниците.

***Проект за еколошка интеграција во образованието***

-Во планирањата на наставниците преку наставните содржини се имплементираа Еко-стандардите според предвидените точки на акција од „Проектот за еколошка интеграција во образованието„

-Преку соработка со наставниците, учениците, родителите и координација на стручната служба на училиштето се организираат низа еколошки активности континуирано во текот на целата учебна година:

-Со посредство и иницијатива на предметниот наставник кој го реализира предметот Унапредување на здравјето покрај превентивните се реализираа многу еколошки акции во периодот од септември до декември.

***Предлог мерки***

За успешна работа и реализација на наставата во училиштето за следното полугодие од учебната 2023/24 година потребно е да се превземат следните активности:

- Да се изврши целосна хигиенска и техничка подготовка на училиштето;

- Реализација на наставата согласно Програмата за работа на основните училишта за учебната 2023/24 година;

- Да се продолжи со стручно усовршување на наставниот кадар во врска со Наставните програми организирани од страна на БРО и други институции, како и активно реализирање на сите годишни планирања во наставата согласно постоечките можности и услови;

- Негување на соработката помеѓу наставниците во прилог на подобрувањето на квалитетот на наставата;

- Грижа за учениците со посебни потреби инклузирани во редовната настава и координативно делување на дефектологот и останатите вработени во училиштето;

- Подобрување на редовноста во наставата со изградба на систем на мотивација на редовните ученици во наставниот процес;

- Продолжување на соработката со Локалната самоуправа, Бизнис секторот, родителите, невладините организации и градоначалникот на општина Кавадарци.

Изготвиле,

Љубица Лазиќ,

Ратка Кулева, Д и р е к т о р,

\_\_\_\_\_\_\_\_\_\_\_

Марјанчо Јанкулов